J'ai toujours voulu être une sainte

De Spillfilm J'ai toujours voulu être une sainte ass eng belsch-lëtzebuergesch Koproduktioun vun der lëtzebuergescher Filmregisseurin Geneviève Mersch aus dem Joer 2003.

 Ëm wat geet et am Film? 

D'Norah, dat 17 Joer huet, lieft bei sengem Papp an hat fillt sech schëlleg un all Misère vun der Welt...

 Filmproduktioun 

Fir d'Schreiwen an d'Entwéckele vun der Iddi vum Film krut d'Produktiounsgesellschaft Samsa Film 1998 e Subside vum Lëtzebuerger Filmfong an Héicht vun 2,5 Millioune Lëtzebuerger Frang.Rapport d'activité du Ministère de la culture 1998, Mäerz 1999, Säit 202 2001 krut se dunn nach e Subside vun 20 Millioune Frang, (ronn 496.000 Euro), fir d'Produktioun vu J'ai toujours voulu être une sainte. Donieft krut de Film och nach e Subside vum europäesche Fong Eurimages an Héicht vun 190.000 Euro, vun deem Samsa Film der 100.700 krut an de belsche Koproduzent de Rescht.Rapport d'activités 2001 du Ministère de la Culture, Säit 210

 Accueil 

2003 gouf J'ai toujours voulu être une sainte mam éischte Lëtzebuerger Filmpräis an der Kategorie "Beschte Lëtzebuerger Film" ausgezeechent, zesumme mat dem Andy Bausch sengem Documentaire L'homme au cigare. E war och de Lëtzebuerger Oscar-Bäitrag an der Kategorie "Beschten Internationale Film", gouf awer net nominéiert.culture.luxembourg.public.lu: Arts et culture au Luxembourg. Une culture riche en diversité. Le cinéma (gekuckt de 25. November 2021)

Op der Internet Movie Database hat de Film 2021 e Score vu 6,2 vun am Ganzen 10 Punkten, baséiert op 98 Benotzerbewäertungen.imdb.com: User Ratings (gekuckt de 26. November 2021

 Kuckt och 
 Lëscht vu lëtzebuergesche Filmer

 Um Spaweck 
 de Film bei Samsa

Kategorie:Lëtzebuergesch Filmdramen
Kategorie:Lëtzebuergesch Filmer
Kategorie:Belsch Filmdramen
Kategorie:Belsch Filmer
Kategorie:Filmer 2003
Kategorie:Filmer vun der Geneviève Mersch
Kategorie:Filmer, déi de Lëtzebuerger Filmpräis kruten